Истакао се у борби која је вођена против италијана 18. октобра 1941. године на Јелином дубу. Када су се партизани повукли ка Босни остао је да руководи партијском организацијом у Кучима. Организовао је атентате на истакнуте четнике у Кучима. У другој половини јула 1943. године кренуо је на састанак са Иваном Милутиновићем који је након Сутејске дошао у Црну Гору да повеже партизанске јединице. Том приликом четници су му направили заседу, али је Ђоко успео да се пробије и повуче у планину Жијево. Након дан-два четници су их опколили и том приликом је погинуо Ђоко заједно са својим братом Иваном који је имао само 16 година.